***วันนั้น วันไหน หัวใจบรรเลง*** (ญี่ปุ่น: 耳をすませば; โรมาจิ: *Mimi wo Sumaseba*) เป็นภาพยนตร์ญี่ปุ่นแนวนาฏกรรมวีรคติในปี พ.ศ. 2565 อิงจากมังงะในปี พ.ศ. 2532 เรื่อง *วันนั้น...วันไหน หัวใจจะเป็นสีชมพู* ที่แต่งเรื่องและวาดภาพโดยอาโออิ ฮีรางิ ภาพยนตร์กำกับและเขียนบทโดย ยูอิจิโร ฮิรากาวะ จัดจำหน่ายร่วมโดย โซนี่พิคเจอร์สเอ็นเตอร์เทนเมนต์ และโชจิกุ นำแสดงโดย นานะ เซโนะ และโทริ มัตสึซากะ ภาพยนตร์ออกฉายในประเทศญี่ปุ่นเมื่อวันที่ 14 ตุลาคม พ.ศ. 2565 ออกฉายในประเทศไทยเมื่อวันที่ 8 ธันวาคม พ.ศ. 2565 

ภาพยนตร์มีเนื้อเรื่องหลังจากเนื้อเรื่องในมังงะต้นฉบับ 10 ปี (เช่นเดียวกับภาพยนตร์อนิเมะดัดแปลงในปี พ.ศ. 2538) และนับเป็นภาพยนตร์คนแสดงเรื่องแรกที่ดัดแปลงจากมังงะเรื่องนี้

เนื้อเรื่อง
-----------

ชิซึคุวัย 24 ปี ทิ้งความฝันในการเป็นนักเขียนนิยาย แต่ยังขยันทำงานที่บริษัทสำนักพิมพ์หนังสือเด็กในฐานะบรรณาธิการ อีกด้านหนึ่ง เซอิจิยังคงเดินตามความฝันของเขาในต่างประเทศ แม้ว่าระยะห่างระหว่างเขากับชิซึคุจะเพิ่มมากขึ้นก็ตาม

นักแสดง
-------

* นานะ เซโนะ รับบทเป็น ซึกิชิมะ ชิซึคุ
	+ รูนะ ยาซูฮาระ รับบทเป็น ชิซึคุวัยเด็ก
* โทริ มัตสึซากะ รับบทเป็น อามาซาวะ เซอิจิ
	+ สึบาซะ นากางาวะ รับบทเป็น เซอิจิวัยเด็ก
* ริโอะ อูจิดะ รับบทเป็น ฮาราดะ ยูโกะ
	+ ซาระ ซูมิโตโมะ รับบทเป็น ยูโกะวัยเด็ก
* ยูกิ ยามาดะ แสดงเป็น ซึงิมูระ ทัตสึยะ
	+ โทวะ อารากิ พากย์เป็น ทัตสึยะวัยเด็ก

การผลิต
-------

ในเดือนมกราคม พ.ศ. 2563 มีการประกาศว่าภาพยนตร์คนแสดงดัดแปลงจากมังงะเรื่อง *วันนั้น...วันไหน หัวใจจะเป็นสีชมพู* ที่แต่งเรื่องและวาดภาพโดยอาโออิ ฮีรางิ กำลังอยู่ในระหว่างการสร้าง ยูอิจิโร ฮิรากาวะเป็นผู้กำกับภาพยนตร์ โซนี่พิคเจอร์สเอ็นเตอร์เทนเมนต์และโชจิกุร่วมอำนวยการสร้างและจัดจำหน่าย นานะ เซโนะและโทริ มัตสึซากะ รับบทแสดงเป็นซึกิชิมะ ชิซึคุ และ อามาซาวะ เซอิจิตามลำดับ ภาพยนตร์เรื่องนี้ได้รับแรงบันดาลใจจากภาพยนตร์อนิเมะดัดแปลงในปี พ.ศ. 2538 ที่ผลิตโดยสตูดิโอจิบลิ อาโออิ ฮีรางินักเขียนการ์ตูนเจ้าของผลงานมังงะต้นฉบับแสดงความรู้สึกขอบคุณและตื่นเต้นที่มีต่อภาพยนตร์คนแสดง ในเดือนมิถุนายน พ.ศ. 2565 ยูกิ ยามาดะ และ ริโอะ อูจิดะ ได้รับเลือกให้มารับบทเป็นซึงิมูระ ทัตสึยะ และฮาราดะ ยูโกะ ตามลำดับ ในขณะที่โทวะ อารากิ และ ซาระ ซูมิโตโมะ ได้มารับบทเป็นทั้งสองตัวละครในวัยเด็ก 

อัง วาตานาเบะ เป็นผู้แต่งเพลงประกอบภาพยนตร์ชื่อเพลงว่า "สึบาซะ โอะ คูดาไซ" (ญี่ปุ่น: 翼をください; โรมาจิ: *"Tsubasa o Kudasai"*; แปลว่า "ขอปีกให้ฉัน")

การฉาย
------

ภาพยนตร์เดิมมีกำหนดฉายในวันที่ 18 กันยายน พ.ศ. 2563 แต่เลื่อนออกไปเป็นวันที่ 14 ตุลาคม พ.ศ. 2565 เนื่องจากการระบาดทั่วของโควิด-19 

ภาพยนตร์ออกฉายในประเทศไทยเมื่อวันที่ 8 ธันวาคม พ.ศ. 2565

การตอบรับ
---------

### บ็อกซ์ออฟฟิศ

ภาพยนตร์เรื่องนี้เปิดตัวที่อันดับ 4 จาก 10 อันดับแรกของบ็อกซ์ออฟฟิศญี่ปุ่นในช่วงสุดสัปดาห์เปิดตัว

อ้างอิง
-------

1. ↑  "耳をすませば" ["Whisper of the Heart"]. *eiga.com* (ภาษาญี่ปุ่น). สืบค้นเมื่อ October 14, 2022.
2. 1 2  Komatsu, Mikakatsu (July 12, 2022). "Whisper of the Heart Live-Action Film Releases Full Trailer featuring Theme Song by Anne". *Crunchyroll*. สืบค้นเมื่อ July 12, 2022.
3. ↑  Pineda, Rafael (13 January 2020). "Whisper of the Heart Manga Gets Live-Action Film Sequel After Inspiring Ghibli Anime". *Anime News Network*. สืบค้นเมื่อ January 13, 2020.
4. ↑  "「耳をすませば」清野菜名＆松坂桃李で実写映画化！10年後の雫と聖司を担当". *Comic Natalie* (ภาษาญี่ปุ่น). January 13, 2020. สืบค้นเมื่อ January 13, 2020.
5. ↑  Baseel, Casey (May 28, 2022). "Live-action Whisper of the Heart sequel reveals new images, original creator comments". *SoraNews24*. สืบค้นเมื่อ May 28, 2022.
6. ↑  "実写「耳をすませば」雫の同級生・杉村と夕子役に山田裕貴と内田理央、25歳の2人演じる". *Comic Natalie* (ภาษาญี่ปุ่น). June 25, 2022. สืบค้นเมื่อ June 25, 2022.
7. ↑  "Whisper of the Heart Live Action Sequel to Open on October 14!". *TokyoOtakuMode*. April 13, 2022. สืบค้นเมื่อ April 13, 2022.
8. ↑  "วันนั้น วันไหน หัวใจบรรเลง". *เมเจอร์ ซีนีเพล็กซ์*. สืบค้นเมื่อ December 8, 2022.
9. ↑  Komatsu, Mikakazu (October 17, 2022). "Japan Box Office: Whisper of the Heart Live-action Film Makes Its 4th Place Debut". *Crunchyroll*. สืบค้นเมื่อ October 17, 2022.

แหล่งข้อมูลอื่น
---------------

* เว็บไซต์ทางการของภาพยนตร์ (ในภาษาญี่ปุ่น)
* *วันนั้น วันไหน หัวใจบรรเลง* (ภาพยนตร์) ที่เครือข่ายข่าวอนิเมะ
* *วันนั้น วันไหน หัวใจบรรเลง* ที่อินเทอร์เน็ตมูวีเดตาเบส